Bafwa bebachibila mambo konka ku jitanda jatoka (11-15)
20 Kabiji namwene malaika saka afuma mwiulu wajinga na kii wa kalengwa kabula kupela+ ne munyololo mukatampe mu kuboko kwanji.2 Wakwachile awa nsuñunyi+ yenka muloolo wa kala,+ aye Diabola+ kabiji Satana,+ ne kumukasa myaka 1,000.3 Kabiji wamutayile mu kalengwa kabula kupela+ ne kushinkapo ne kubikapo katetesho, kuba’mba abule kujimbaika jibiji bisaka bya bantu kufikatu ne yoya myaka 1,000 byo ikapwa. Ino myaka inge yapwa, wafwainwa kukasululwa pa kakimye kacheche.+4 Kabiji namwene matanda ne boba baikelepo bebapele luusa lwa kuchiba mambo. Namwene ne myeo* ya boba bo baipayile na mambo a kushimuna pe Yesu ne na mambo a kusapwila pe Lesa, ne boba babujile kupopwelako awa lukinyama nangwa kipashañano kyanji, kabiji babujile kutambulako kayukilo pa bilungi byabo ne pa maboko abo.+ Kabiji baikele bomi jibiji ne kulama pamo ne Kilishitu+ mu bufumu myaka 1,000.5 (Aba bafu bashajilepo+ kechi baikele na bumi jibiji ne, poso aya myaka 1,000 byo yapwile.) Luno lo lusanguko lutanshi.+6 Ye wa lusekelo ne kuzhila awa ukekala mu lusanguko lutanshi;+ lufu lwa bubiji+ kechi luji na luusa pa bano ne,+ bino abo bakekala bañanga ba Lesa+ ne ba kwa Kilishitu kabiji bakekala bamfumu ne kulama pamo ne aye myaka 1,000.+7 Kabiji aya myaka 1,000 byo ikapwatu, Satana bakamukasulula mu kaleya kanji,8 kabiji aye ukaya na kujimbaika abya bisaka bya bantu biji ku makonka ana a ntanda, Gogi ne Magogi, ne kwibakonkenya pamo ku nkondo. Bano bakavula bingi nobe busenga bwa ku kalunga ka mema.9 Kabiji bayile monse monse mwapela ntanda ne kuzhokoloka kampu wa bazhijikwa ne muzhi ye batemwa. Bino mujilo wafumine mwiulu ne kwibasoka bonse.+10 Kabiji Diabola wibajimbaikilenga bamutayile mu kizhiba kya mujilo ne mabwe ateema mujilo, monka muji awa lukinyama+ ne ngauzhi wa bubela;+ kabiji bakebamanyikanga* mute ne bufuku myaka ne myaka.11 Kabiji namwene jitanda jikatampe jitoka ne waikelepo.+ Ntanda ne jiulu byanyemene kufuma kwi aye,+ kabiji kechi byataaine pa kwikala ne.12 Kabiji namwene bantu bafwile bakatampe ne bacheche saka baimana kulutwe ya jitanda, kabiji mivungilo beivungulwile. Bino muvungilo mukwabo bamuvungulwile; uno ye muvungilo wa bumi.+ Bafwa bebachibijile mambo monka mwayijile mingilo yabo kwesakana na bintu byanembelwe mu mivungilo.+13 Kabiji kalunga ka mema kasolwele bantu bafwijilemo, ne lufu ne Kilende* byasolwele bafu bajingamo, kabiji bebachibijile mambo pa muntu pa muntu monka mwayijile byubilo byabo.+14 Kabiji lufu ne Kilende* bebitayile mu kizhiba kya mujilo.+ Kino kilumbulula lufu lwa bubiji,+ kizhiba kya mujilo.+15 Kabiji yense ye babujile kunemba mu buku wa bumi,+ bamutayile mu kino kizhiba kya mujilo.+
bem_Latn bem_Latn